FLORES spicati, suberecti, brevissime pedicellati. Bracteae latae basi membrana 
scariosa subundulata auctae, acuminatae, linea viridi notatae, pedicello sub anthesi longiores. 
PERIANTHIUM ad 2 / 3 tubulosum, obclavatum, albidum viridi-striatum, limbo 
bilabiato subrevoluto ; laciniae subaequales obtusulae, albulae medio linea viridi notatae, 
interioribus fsuprema latissima excepta) canaliculatis, undulatis. 
STAMINA perianthii tubo breviora, alternatim inaequalia. Filamenta subulata, 
viridula. Abitherae flavae. 
PISTILLUM. Ovarium cylindraceo-trigonum. Stylus longitudine filamentorum. 
Stigma inconspicuum. 
CAJPSULA matura orbiculato-trigona, transverse rugosa. 
Habitat in Prom. b. spei. — Floret aestate. 
Observ. Hanc speciem instituit Gl. Willdenow; at erroneo ei non retulit Commelini et 
Dillenii A. margaritiferam minimam. Haec antiqua hortorum incola, licet e semine 
saepe renovata, semper characteribus specificis constans permansit, et foliorum 
numero ac colore, tuberculorumque magnitudine solum variat. Bracteae in A. granata 
latissimae sunt hujusce sectionis, et sub anthesi pedicellis evidenter longiores; 
at maturata capsula pedicelli paulum longiores evadunt, et inde in diversis diagno¬ 
sibus modo bracteis breviores modo longiores dicuntur. Praeter var. polyphyllam 
et brevem (cl. Haworthii Haworthia brevis) quae iconibus propriis hic illustratae 
sunt, ad hanc speciem tertiam varietatem laetevirentem, quam in Horto Dyckensi 
p. 331 AI. erectae tribueram, refero. Hae varietates omnes A. granatae ab AI. 
margaritifera recedunt foliis constanter brevioribus, magis ovatis, bracteisque latio¬ 
ribus. Sobolibus radicalibus et intrafoliaceis frequentissimis facillime propagatur. 
